  Туспуктэм: t.me/brechalov Майя Бывальцева Удмуртие ӝог эмъюрттэт сётон тямыс ГАЗ но тямыс УАЗ машинаос вуизы. Кыкез со пӧлысь ёрос эмъюртъёсы кошкиз. Со сярысь элькунлэн тӧроез Александр Бречалов телеграм-каналаз ивортӥз. Быдэн одӥг машина басьтӥзы Глазкарысь, Воткаысь, Юкаменск но Яр ёросъёсысь эмъюртъёс. 12 автомобиль Ӝог эмъюрттэт сётонъя ёзэслэн автопарказ кылиз. Нимысьтыз транспортын вань кулэ тӥрлыкез вань – дефибриллятор, электрокардиограф, тыосты шокатӥсь аппарат, эм газ сётон огъет, кислород ингалятор. Берло кык ар ӵоже Удмуртие ӝог эмъюрттэт сётон 60-лэсь трос машинаос вуизы. Туннэ автопаркын 238 автомобиль лыдъяське, 70 процент палаез вить арлэсь ӧжыт ужамын. Элькунын улӥсьёслы 126 бригадаос ӝог эмъюрттэт сёто. Кылем арын соос ог 500 сюрс пол ӧтёнъёсъя потазы. Тодэ вайытом, азьвылгес тродмо луиз, 2023-тӥ ар кутсконын Удмуртие 10 школа автобусъёс но ӝог эмъюрттэт сётон 12 машинаос вуозы шуыса. Тегъёс: ӝогэмъюрттэтсётон автомашинаос тазалыкезутён Удмуртия  